stanford-oval/wikipedia huggingface dataset:
Rosalía Arteaga

Rosalía Arteaga vuonna 2019.
Rosalía Arteaga Serrano de Córdova, (s. 5. joulukuuta 1956, Cuenca, Ecuador) on ecuadorilainen poliitikko, joka toimi lyhyesti maansa ensimmäisenä naispuolisena presidenttinä. Hän oli yksi kolmesta ehdokkaasta, jotka kiistelivät presidenttiydestä vuonna 1997.
Arteaga  opiskeli toimittajaksi, asianajajaksi ja kouluttajaksi. Hän tuli politiikkaan Cuencan kaupunginvaltuuston kautta. Myöhemmin hänellä oli monia koulutukseen liittyviä toimia, kuten maan kulttuuriministerin virka.
Vuonna 1996 Arteagasta tuli Abdalá Bucaramin varapresidentti. Bucaramin syrjäyttämisen jälkeen Arteaga vaati presidentin virkaa varapresidentin asemansa perusteella.
Sami Minkkinen

Sami Minkkinen (s. 1978) on suomalainen NLP-valmentaja, hypnotisti ja yrittäjä. Hän oli hypnotisti Mitä tuli tehtyä -ohjelmassa, jota esitettiin Nelosella maaliskuusta 2012 toukokuuhun 2014.
Hän toimi myös yrittäjänä NLP Opistossa, jossa hän opettaa muun muassa NLP:tä eli neurolingvististä ohjelmointia. Nykyään NLP Opistoa ei ole olemassa ja muutenkin Samilla on ollut vaikeuksia yritystoiminnassa.
Samin valmennustoiminta on saanut ajoittain myös kritiikkiä. Vuodesta 2023 alkaen Sami on jatkanut valmennustoimintaa vaimonsa Heini kanssa Valossa ja Rakkaudessa-nimellä.
Samilla on myös oma YouTube-kanava jossa on muun muassa hypnoosivideoita. Lisäksi Sami ja Heini pyörittävät yhteistä OnlyFans-tiliä.
Rosalvo Costa Rêgo

Rosalvo Costa Rêgo (18. elokuuta 1891 – 3. helmikuuta 1954) oli brasilialainen roomalaiskatolinen arkkipiispa. Hänet vihittiin papiksi 28. lokakuuta 1914 ja nimitettiin São Sebastião do Rio de Janeiron arkkihiippakunnan vihkipiispaksi sekä Marcianan titulaaripiispaksi 30. maaliskuuta 1946. Piispaksi vihkiminen seurasi 9. kesäkuuta. Pääkonsekraattorina toimi Jaime de Barros Câmara, jota avustivat José Pereira Alves ja André Arcoverde de Albuquerque Cavalcanti.
3. maaliskuuta 1952 Costa Rêgo sai nimityksen Hierapolis in Syrian titulaariarkkipiispaksi.
S. E. Risku

Samuel Emil Risku, (s. 2. joulukuuta 1890 Kurikka – 15. helmikuuta 1982 Tampere) oli suomalainen kansakoulunopettaja ja kirjailija.
Risku asui Kauhajoella 1923–1969 ja toimi siellä opettajana.
Kaunokirjallista tuotantoa

Sittenpä sen näkee : kaksinäytöksinen laulunsekainen kansannäytelmä. Seuranäytelmiä 266.   Karisto 1926, 2. painos 1931
Tulta lainaamassa. Suomen opettajain raittiusliiton vuorokeskusteluja 51.    Vammala 1944
Kauhajoen joulu 1961-1963,  toimittanut S. E. Risku.   Seinäjoki 1963
Muita teoksia

Kertaus- ja koelaskukortisto : laajempi ja suppeampi kokoelma. Mukana käyttöohjeet ja tulokset sisältävä vihko.  Valistus 1925, 1937, 1938, 1942, 1944, 1946, 1948, 1949, 1950, 1952, 1954
Lisäesimerkkejä kertaus- ja koelaskukortteihin : II-IV lk.   Valistus 1933
Laskukortisto kansakoulujen jatkokursseja varten :  tulosvihko, kortiston käyttöohje ja sisällysluettelo, tekijät S. E. Risku ja Eino Oksala.    Valistus 1941
Kertaus- ja koelaskukorttien käyttöohje ja tulokset uudistettuun laitokseen.    Valistus 1942, 1946, 1949, 1952, 1954
Laskukortisto kansakoulun VII ja VIII luokalle : tulosvihko : viitteitä kortiston käyttäjille, sisällysluettelo ja tehtävien tulokset.   Valistus 1947
Rosalía de Castro

Rosalía de Castro
Rosalía de Castro (24. helmikuuta 1837 – 15. heinäkuuta 1885) oli galicialainen romantiikan ajan kirjailija, joka kirjoitti sekä galician kielellä että espanjan kielellä. Hän kirjoitti monia romaaneja, mutta hänet tunnetaan parhaiten runoistaan, etenkin galiciaksi kirjoitetuista runokokoelmista Cantares gallegos vuodelta 1863 ja Follas novas (1880).
Castroa pidetään sekä galicialaisen kirjallisuuden merkkihenkilönä että koko espanjalaisen modernin runouden edelläkävijänä.
Samara (täsmennyssivu)

Samara voi tarkoittaa seuraavia:
Samara, kaupunki Venäjällä Volgan varrella
Samaran alue, hallinnollinen alue Venäjällä
Samaran kuvernementti, Venäjän keisarikunnan kuvernementti
Samara, Dneprin sivujoki
Samaran piiri, kaupunkipiiri Dniprossa, Ukrainassa
Lada Samara, venäläinen automalli
TsSK VVS Samara, venäläinen jääkiekkoseura
TsSK VVS Samara, venäläinen koripalloseura
Samara-nimisiä henkilöitä:
Samara Felippo (s. 1978), brasilialainen näyttelijä
Samara Weaving (s. 1992), australialainen näyttelijä ja malli
Kuvitteellisia henkilöitä:
Samara Morgan, Ring-elokuvien hahmo.
S. E. Multamäki

Multamäki vuonna 1937. Kuva: Pietinen.
Sulo Emil Multamäki (22. helmikuuta 1889 Hollola – 8. toukokuuta 1968 Helsinki) oli suomalainen metsätieteilijä. Hän oli Helsingin yliopiston suometsätieteen professori 1944–1957.
Henkilöhistoria

Multamäen vanhemmat olivat maanviljelijä Juho Fredrik Multamäki ja Amanda Kustaava Lehtonen ja puoliso vuodesta 1932 lastentarhanopettaja Helvi Saima Larja (Lönnqvist). Hän tuli ylioppilaaksi Lahden yhteiskoulusta 1911 ja suoritti metsänhoitotutkinnon 1914, jolloin hänestä tuli myös metsäkonduktööri, filosofian kandidaatin tutkinnon 1917 ja filosofian lisensiaatin ja tohtorin tutkinnon 1919. Toimittuaan eri tehtävissä suonkuivauksen parissa Multamäki nimitettiin Helsingin yliopiston suometsätieteen professorin viran ensimmäiseksi haltijaksi 12. toukokuuta 1944.
Julkaisuja

Tutkimuksia metsien tilasta Savossa ja Karjalassa (väitöskirja), 1919
Suomen soista ja niiden metsittämisestä, 1920
Tutkimuksia ojitettujen turvemaiden metsänkasvusta, 1923
Suometsätalous ja sen edistäminen Suomessa, 1926
Havaintoja Baijerin soista ja niiden taloudellisesta käytöstä, 1929
Metsäojien mittojen ja muodon muuttamisesta, 1934
Metsäojien kivityöt ja kivennostolaite Kivikelkka M I (pat. Suomessa N:o 17706), 1937
Kuusen kylvöstä ja istutuksesta metsitettävillä soilla, 1939
Kuusen taimien paleltuminen ja sen vaikutus ojitettujen soiden metsittymiseen, 1942
SS Naronic

SS Naronic oli Harland and Wolff -telakan vuonna 1892 White Star Line -yhtiölle rakentama höyrylaiva. Alus lähti Liverpoolista 11. helmikuuta 1893 kohti New Yorkia, mutta katosi matkalla vieden 74 ihmistä mukanaan. Laivan kohtalo ei ole selvinnyt.
Historia

Naronic laskettiin vesille 26. toukokuuta 1892 ja lähti neitsytmatkalleen Liverpoolista New Yorkiin alle kaksi kuukautta myöhemmin, 15. heinäkuuta. 143-metrinen kaksipotkurinen höyrylaiva oli suunniteltu rahtilaivaksi. Laivassa oli kuitenkin myös joitakin matkustajapaikkoja, jotta varustamo selviytyisi lisääntyneestä liikenteestä muilla kuin New Yorkiin kohdistuneilla reiteillään. Ensimmäisen matkansa jälkeen Naronic teki viisi purjehdusta havereitta ennen kuin se lähti viimeiseksi jääneelle matkalleen 11. helmikuuta 1893, päällikkönään William Roberts.
Onnettomuus

New Yorkiin suuntautuneella matkallaan Naronicilla oli 50 hengen miehistö sekä 24 hoitajaa aluksen ensisijaiselle rahdille, karjalle. Lähdettyään Liverpoolista, alus pysähtyi pikaisesti Point Lynasissa, Walesissa päästääkseen luotsin maihin. Sen jälkeen alus suuntasi avomerelle.
Naronicin kadotessa langatonta lennätintä, jolla lähettää hätämerkin, ei ollut vielä keksitty, joten miehistö oli oman onnensa nojassa ongelmien sattuessa. Kaikki, mitä tapahtumista tiedetään, tulee kahdesta lähteestä.
Brittiläinen höyrylaiva SS Coventry raportoi nähneensä kaksi tyhjää Naronicin pelastusvenettä. Ensimmäinen pelastusvene löytyi kellumassa ylösalaisin 2.00 aamuyöllä 4. maaliskuuta. Toinen kello 14.00 löytynyt pelastusvene oli puoliksi täynnä vettä, mutta muuten hyvässä kunnossa. Ensimmäinen löytyi 19 mailin päästä paikasta, jossa RMS Titanic upposi (eräät lähteet antavat etäisyydeksi 90 mailia).
Toinen lähde ovat neljä myöhemmin löydettyä pulloa viesti sisällään. Viestit väittivät Naronicin olevan uppoamassa. Kaksi pulloa löydettiin Yhdysvalloista, toinen 3. maaliskuuta 1893 Bay Ridgestä, Brooklynistä, New Yorkista ja toinen Ocean viewistä, Virginiasta 30. maaliskuuta. Kolmas pullo löydettiin kesäkuussa 1893 Irlannin kanaalista ja neljäs 18. syyskuuta Mersey-joesta, lähellä laivan lähtöpaikkaa, Liverpoolia.
Kaikki neljä viestiä erityisesti mainitsevat Naronicin uppoamisen, mutta toinen pullo sisältää kaikkein yksityiskohtaisimman viestin:
»3:10 aamuyöllä 19.2. SS Naronic merellä. Kuka tämän poimiikaan: raportoi tästä asiamiehillemme, jollei tästä ole kuultu aiemmin, että laivamme uppoaa nopeasti. Myrsky on niin paha, ettemme tule selviytymään pienissä veneissä. Yksi vene on jo kadonnut matkustajineen. Jumala anna meidän selviytyä tästä. Meihin iski jäävuori sokaisevassa lumimyrkyssä ja laiva kellui kaksi tuntia. Kello on 3:20 kelloni mukaan ja laiva on kyljellään meressä. Raportoi tämä asiamiehille Broadwayllä, New New Yorkissa, M. Kersey & yhtiö. Hyvästi kaikille.»
Viestin on allekirjoittanut ”John Olsen, karjanhoitaja.” Laivalla ei kuitenkaan ollut matkustajaluettelon mukaan ketään sen nimistä; lähinnä ovat John O’Hara tai John Watson. Samantyylinen tulos on ensimmäisenä löydetyn pullon kanssa, viestin allekirjoittajan ”L. Winsel” -nimistä ei ollut matkustajaluettelossa. Kaksi muuta viestiä ovat allekirjoittamattomia. Tämän vuoksi on kyseenalaistettu pullojen luotettavuus aitoina todisteina laivan kohtalosta eikä asiasta suoritettu meriselitys hyväksynyt pulloposteja aidoiksi.
Aiheesta muualla

Vuoden 1893 lehden kirjoitus uppoamisesta(englanniksi)
"Never heard of: Mysteries of the Atlantic Ferry" (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:SS Naronic
Käännös suomeksi
Samoalaiset kielet

Samoalaiset kielet muodostavat yhden austronesialaisen kielikunnan kieliryhmistä. Ryhmä on saanut nimensä samoan kielestä. Muita samoalaisia kieliä samoan lisäksi ovat muun muassa tuvalu, kapingamarangi, nukuoro, niuafo'ou, pukapuka, tokelau, nukumanu, tikopia sekä hävinnyt niuatoputapu.
Rytmiä veressä

| Rytmiä veressä> There’s No Business Like Show Business |
| --- | --- |

Ohjaaja:  Walter Lang
Käsikirjoittaja:   Phoebe Ephron  Henry Ephron 
Perustuu:  Lamar Trotti kertomukseen
Tuottaja:  Sol C. Siegel
Säveltäjä:  Irving Berlin
Kuvaaja:  Leon Shamroy
Leikkaaja:  Robert L. Simpson
Tuotantosuunnittelija:  John DeCuir
Pukusuunnittelija:  William Travilla
Pääosat:   Ethel Merman  Donald O'Connor  Marilyn Monroe 
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  20th Century Studios Netflix Xfinity Streampix
Ensi-ilta:  16. joulukuuta 1954
Kesto:  117 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Rytmiä veressä (There’s No Business Like Show Business) on vuonna 1954 ilmestynyt elokuvamusikaali.
Taustaa

Elokuvan pääosissa ovat Ethel Merman, Donald O'Connor, Marilyn Monroe, Dan Dailey, Mitzi Gaynor ja Johnnie Ray. Elokuvan englanninkielinen nimi ja tarina perustuu kuuluisaan lauluun There's No Business Like Show Business musikaalista Annie Get Your Gun. Huolimatta vakuuttavasta tähtikaartistaan, elokuva oli taloudellisesti pettymys, eikä se saanut kriitikoita puolelleen. Elokuva oli myös erittäin kallis. Elokuvan tuotti 20th Century Fox ja se kuvattiin CinemaScopella. Monroe ei olisi ikinä halunnut tehdä elokuvaa, mutta myöntyi rooliin, kun hänelle luvattiin naispääosa Billy Wilderin ohjaamasta elokuvasta Kesäleski.
Juoni

Elokuva sisältää runsaasti matkustamista sekä laulu- ja tanssinumeroita. Elokuva kertoo laulavasta Donahue Familystä, joka kiertää ympäri maata esiintymässä. Merman ja Dailey esittävät perheen vanhempia ja O'Connor, Ray ja Gaynor heidän aikuisia lapsiaan. Marilyn Monroe esittää elokuvassa laulajatarta, johon O'Connorin esittämä mies rakastuu.
Aiheesta muualla

Rytmiä veressä Internet Movie Databasessa (englanniksi)
There's No Business Like Show Business, The Cinema Laser dvd Review. Arkistoitu 30.12.2010 (englanniksi)
Doll, Susan: Marilyn Monroe's Later Career, Howtuffworks.com (englanniksi)
The Now Now

| The Now Now Gorillaz |
| --- | --- | --- |

Studioalbumin tiedot
 Julkaistu: 29. kesäkuuta 2018
 Tuottaja(t): Gorillaz, James Ford, Remi Kabaka Jr.
 Tyylilaji: funk, soul, uusi aalto, psykedeelinen pop, disko
 Kesto: 40.49
 Levy-yhtiö: Parlophone, Warner Bros
Listasijoitukset
  17. (albumilista)    6. (fyysinen albumilista)
Gorillazin muut julkaisut
| Humanz 2017 | The Now Now 2018 | Song Machine, Season One: Strange Timez 2020 |
Singlet albumilta The Now Now
 ”Humility” Julkaistu: 31. toukokuuta 2018  ”Lake Zurich” Julkaistu: 31. toukokuuta 2018  ”Sorcererz” Julkaistu: 7. kesäkuuta 2018  ”Fire Flies” Julkaistu: 14. kesäkuuta 2018  ”Hollywood” Julkaistu: 21. kesäkuuta 2018  ”Tranz” Julkaistu: 14. syyskuuta 2018
The Now Now on Gorillazin kuudes studioalbumi. Se julkaistiin 29. kesäkuuta 2018 levymerkillä Parlophone.
Kappaleet

Humility (feat. George Benson) – 3.17
Tranz – 2.42
Hollywood (feat. Snoop Dogg ja Jamie Principle) – 4.53
Kansas – 4.08
Sorcerez – 3.00
Idaho – 3.42
Lake Zurich – 4.13
Magic City – 3.59
Fire Flies – 3.53
One Percent – 2.21
Souk Eye – 4.34
Kokoonpano

Damon Albarn – laulu, kitara, syntetisaattori
James Ford – rummut, basso, kitara (kappaleet 1–3, 5, 8–11), syntetisaattori (kappaleet 1, 4–7)
Remi Kabaka – lyömäsoittimet (kappale 7)
George Benson – kitara (kappale 1)
Karl Vanden Bossche – lyömäsoittimet (kappale 3)
Snoop Dogg – laulu (kappale 3)
Jamie Principle – laulu (kappale 3)
Junior Dan – basso (kappale 5)
Abra – laulu (kappale 5)
Graham Coxon – kitara (kappale 8)
Arvostelut

Helsingin Sanomat:
Soundi:
Aiheesta muualla

The Now Now discogs.com-sivustolla
Gorillaz
| --- | --- |
Studioalbumit:   Gorillaz  Demon Days  Plastic Beach  The Fall  Humanz  The Now Now  Song Machine, Season One: Strange Timez  Cracker Island 
Kokoelmat:   G Sides  D-Sides  The Singles Collection: 2001-2011  Song Machine (Season One)/Almanac CD 
Remixalbumit:   Laika Come Home 
EP:t:   Tomorrow Comes Today  iTunes Session  Song Machine, Ep. 1  Song Machine, Ep. 2  Song Machine, Ep. 3  Song Machine, Ep. 4  Song Machine, Ep. 5  Song Machine, Ep. 6  Song Machine, Ep. 7  Song Machine, Ep. 8  Meanwhile 
Videografia:   Phase One: Celebrity Takedown  Demon Days Live  Phase Two: Slowboat to Hades  Bananaz
Sami Mikkolanaho

Sami Mikkolanaho
Sami Mikkolanaho (s. 3. lokakuuta 1990 Alajärvi) on suomalainen pesäpalloilija. Hän edustaa Ykköspesiksessä pelaavaa Kankaanpään Mailaa. Mikkolanaho toimii kotiuttajajokerina
16. kesäkuuta 2015 mennessä pelaamissaan 41 Superpesiksen runkosarjaottelussa vuosilta 2013–2015 Mikkolanaho on lyönyt 63 juoksua, tuonut kymmenen juoksua ja lyönyt 109 kärkilyöntiä. Toukokuussa 2015 Mikkolanaho valittiin miesten Superpesiksen kuukauden pelaajaksi.
Mikkolanaho siirtyi Ankkureista kesken kauden 2019 Kiteen Pallon riveihin.
Kaudella 2014 Mikkolanaho pelasi kuusi ottelua Ylihärmän Pesis-Junkkareissa Ykköspesiksessä.
Mikkolanaho on pelannut B-poikien Itä-Lännessä kahdesti vuosina 2007 ja 2008.
Saavutukset

1 Itä-Länsi-ottelu: 2015
Superpesiksen kuukauden pelaaja: toukokuu 2015
Rosalyn Tureck

Rosalyn Tureckin erään Goldberg-muunnelma-äänityksen kansikuva
Rosalyn Tureck (14. joulukuuta 1914 Chicago – 17. heinäkuuta 2003 New York) oli yhdysvaltalainen pianisti, cembalisti ja kapellimestari, joka tunnetaan erityisesti Johann Sebastian Bachin tuotannon tulkitsijana.
Rosalyn Tureck syntyi Chicagossa vuonna 1914 ja aloitti pianotunnit jo nuorena konsertoiden ensimmäistä kertaa julkisesti vain yhdeksänvuotiaana. Chicagossa hänen opettajinaan toimivat Jan Chiapusso ja Sophia Brilliant-Liven, joka itse oli ollut Anton Rubinsteinin oppilas. Vuonna 1931 hän aloitti opinnot Juilliard School of Musicissa opettajanaan Olga Samaroff. 18-vuotiaana Tureck opetteli Bachin Goldberg-muunnelmat viidessä viikossa ja esitti ne ulkomuistista. 23-vuotiaana hän piti viikoittaisten resitaalien sarjan, jossa hän tulkitsi Bachin Das Wohltemperierte Klavierin kaikki fuugat, Goldberg-muunnelmat, Italialaisen ja Englantilaisen sarjan, Partitat sekä Italialaisen konserton vain kuuden viikon sisällä. Tureck debytoi Carnegie Hallissa vuonna 1935 soittamalla thereminiä, esitti Johannes Brahmsin b-molli-pianokonserton Philadelphian orkesterin kanssa vuonna 1936 ja teki Euroopan-kiertueen jo vuonna 1947.
Tureck vastusti jyrkästi ajatusta, että Bachin musiikkia tulisi soittaa vain niin sanotuilla autenttisilla soittimilla, ja kerrotaankin hänen vastanneen cembalisti Wanda Landowskalle aiheesta käydyssä keskustelussa: ”Sinä soitat sen omalla tavallasi, minä Bachin tavalla”.  Vuonna 1997 Tureck Bach Research Foundation piti symposiumin, jossa haastettiin musiikkimaailmaa edellisen neljännesvuosisadan hallinnut ajatus musiikin esittämisen historiallisesta autenttisuudesta, näkemys, joka Tureckin mukaan oli pohjimmiltaan virheellinen.
Tureck aloitti kapellimestarina vuonna 1956 ja johti uransa aikana muun muassa Lontoon filharmonista orkesteria, New Yorkin filharmonikkoja sekä omaa orkesteriaan Tureck Bach Playersiä. Hän julkaisi lukuisia artikkeleita ja kirjoja, kuten kolmiosaisen teoksen An Introduction to the Performance of Bach. Hän perusti kansainvälisen Bach-instituutin vuonna 1966 ja myöhemmin Tureck-Bach-instituutin ja sen seuraajan Tureck Bach Research Foundationin.
Rosalyn Tureck toimi opettajana Philadelphian konservatoriossa (1935–1942), Juilliardissa (1943–1955) ja Columbia Universityssä (1953–1955).  Hänestä tuli St. Hilda’s Collegen elinikäinen fellow 1970 ja vieraileva fellow Wolfson Collegeen 1973.
Aiheesta muualla

Rosalyn Tureckin levytykset (Arkistoitu – Internet Archive)
Tureck Bach Research Institute
Tureck Bach Research Foundation
Sam Claflin

| Sam Claflin |
| --- | --- |
 Sam Claflin vuonna 2014.
Henkilötiedot
Koko nimi:  Samuel George Claflin
Syntynyt: 27. kesäkuuta 1986 (ikä 38)  Ipswich, Suffolk, Yhdistynyt kuningaskunta
Ammatti:  näyttelijä
Aiheesta muualla
IMDb 
Elonet
Samuel George ”Sam” Claflin (s. 27. kesäkuuta 1986 Ipswich, Suffolk, Britannia) on englantilainen näyttelijä. Hänen tunnetuimpia roolejaan ovat Philip elokuvassa Pirates of the Caribbean: Vierailla vesillä (2011), prinssi William Lumikissa ja metsästäjässä (2012), Alex elokuvassa Love, Rosie (2014) sekä Finnick Odair Nälkäpeli-elokuvasarjassa Vihan liekeistä (2013) alkaen. Hän esittää myös Will Traynoria vuoden 2016 elokuvassa Kerro minulle jotain hyvää.
Filmografia > Elokuvat

| Vuosi | Nimi | Rooli | Huomioita |
| --- | --- | --- | --- |
| 2011 | Pirates of the Caribbean: Vierailla vesillä | Philip Swift |  |
| 2012 | Lumikki ja metsästäjä | William |  |
| 2013 | Nälkäpeli – Vihan liekit | Finnick Odair |  |
| 2014 | Quiet Ones, TheThe Quiet Ones | Brian McNeil |  |
| 2014 | Riot Club, TheThe Riot Club | Alistair Ryle |  |
| 2014 | Love, Rosie | Alex Stewart |  |
| 2014 | Nälkäpeli – Matkijanärhi, osa 1 | Finnick Odair |  |
| 2015 | Nälkäpeli – Matkijanärhi, osa 2 | Finnick Odair |  |
| 2016 | Metsästäjä ja talvinen taistelu | William | Cameo |
| 2016 | Kerro minulle jotain hyvää | Will Traynor |  |
| 2016 | Their Finest | Tom Buckley |  |
| 2017 | My Cousin Rachel | Philip Ashley |  |
| 2017 | Journey’s End | Captain Stanhope |  |
| 2018 | Adrift | Richard Sharp |  |
| 2018 | The Nightingale | Hawkins |  |
| 2019 | The Corrupted | Liam |  |
| 2019 | Red Shoes and the Seven Dwarfs | Merlin (ääni) |  |
| 2019 | Charlien enkelit | Alexander Brok |  |
| 2020 | Love Wedding Repeat | Jack |  |
| 2020 | Enola Holmes | Mycroft Holmes |  |
| 2021 | Every Breath You Take | James |  |
| 2021 | Last Night in Soho | Lindsey |  |
| 2021 | Charlotte | Alex Nagler (ääni) |  |
| 2022 | Book of Love | Henry Copper |  |
Aiheesta muualla

Sam Claflin Internet Movie Databasessa. (englanniksi)
Samara Felippo

| Samara Felippo |
| --- | --- |

Henkilötiedot
Koko nimi:  Samara Felippo Santana
Syntynyt: 6. lokakuuta 1978 (ikä 46)  Brasilia Rio de Janeiro
Ammatti:  näyttelijä
Aiheesta muualla
IMDb 
Samara Felippo Santana (s. 6. lokakuuta 1978 Rio de Janeiro) on brasilialainen näyttelijä.
Aiheesta muualla

Samara Felippo Internet Movie Databasessa. (englanniksi)
Samoan jalkapallomaajoukkue

Samoan jalkapallomaajoukkue edustaa Samoaa kansainvälisissä miesten jalkapallokilpailuissa. Sitä hallinnoi Samoan jalkapalloliitto. Samoan jalkapalloliitto on FIFAn Oseanian maanosaliiton OFC:n jäsen.
Samoan ainoa menestys on tullut Etelä-Tyynenmeren kisoista, johon joukkue on selvinnyt kolmesti. Parhaimmillaan Samoa selvisi turnauksen välieriin vuonna 1983.
Rune

Rune voi tarkoittaa seuraavia:
Rune, miehen etunimi
Rune, sukunimenä:
Holger Rune (s. 2003), tanskalainen tennispelaaja
RuneScape, lyhyesti Rune, nettiroolipeli
RuneQuest, lyhyesti Rune, roolipeli
Rune, teknisen death metalin yhtye.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rune”, voi hakea sivunnimihaulla, laajalla sivunnimihaulla tai tekstihaulla.
Samar (provinssi)

Samarin sijainti
Samar on Filippiinien Itä-Visayasin alueella Samarin saarella sijaitseva provinssi. Sen pääkaupunki on Catbalogan. Sen naapureita ovat pohjoisessa Northern Samar ja idässä Eastern Samar. Sen väkiluku vuoden 2010 väestönlaskennassa oli 733 377.
Aiheesta muualla

Kuvia tai muita tiedostoja aiheesta Samar (provinssi) Wikimedia Commonsissa
Filippiinien hallinnollinen jako
| --- | --- |
Pääkaupunki:  Manila
Alueet:   Bicolin alue  Cagayan Valley  CALABARZON  Caraga  Cordilleran hallinnollinen alue  Davaon alue  Ilocosin alue  Itä-Visayas  Keski-Luzon  Keski-Visayas  Länsi-Visayas  MIMAROPA  Mindanaon autonominen muslimialue  Pohjois-Mindanaon alue  Pääkaupunkialue  SOCCSKSARGEN  Zamboangan niemimaa 
Provinssit:   Abra  Agusan del Norte  Agusan del Sur  Aklan  Albay  Antique  Apayao  Aurora  Basilan  Bataan  Batanes  Batangas  Benguet  Biliran  Bohol  Bukidnon  Bulacan  Cagayan  Camarines Norte  Camarines Sur  Camiguin  Capiz  Catanduanes  Cavite  Cebu  Cotabato  Davao del Norte  Davao del Sur  Davao de Oro  Davao Occidental  Davao Oriental  Dinagat Islands  Eastern Samar  Guimaras  Ifugao  Ilocos Norte  Ilocos Sur  Iloilo  Isabela  Kalinga  La Union  Laguna  Lanao del Norte  Lanao del Sur  Leyte  Maguindanao  Marinduque  Masbate  Misamis Occidental  Misamis Oriental  Mountain Province  Negros Occidental  Negros Oriental  Northern Samar  Nueva Ecija  Nueva Vizcaya  Occidental Mindoro  Oriental Mindoro  Palawan  Pampanga  Pangasinan  Quezon  Quirino  Rizal  Romblon  Samar  Sarangani  Siquijor  Sorsogon  South Cotabato  Southern Leyte  Sultan Kudarat  Sulu  Surigao del Norte  Surigao del Sur  Tarlac  Tawi-Tawi  Zambales  Zamboanga del Norte  Zamboanga del Sur  Zamboanga Sibugay
Samoa kesäparalympialaisissa 2008

Samoa osallistui Pekingin kesäparalympialaisiin vuonna 2008 joukkueella, johon kuului vain yksi yleisurheilija. Kyseessä oli maan kolmas esiintyminen paralympialaisissa, eikä se saavuttanut mitaleita.
Joukkue > Yleisurheilu

Mose Faatamala - Miesten kolmiloikka (Luokka:F46)
Samar (Ukraina)

| Samar Самар |
| --- | --- |
 Samar ilmasta. Kuvan oikeassa laidassa näkyy Samarajokea.
 lippu:  vaakuna
 Samar
 Koordinaatit: 48.636°N, 35.258°E 
Valtio:   Ukraina
Alue:  Dnipropetrovskin alue
Piiri:  Samarin piiri
Pinta-ala:  
 – Kokonaispinta-ala:  36 km²
Väkiluku (2013)  ():  70 787
Aikavyöhyke:  UTC+2
 – Kesäaika:  UTC+3
 
 www.novomoskovsk-rada.gov.ua 
Infobox OKVirheellinen NIMI-arvo: 
Samar (ukr. Самар) on kaupunki itäisessä Ukrainassa, Dnipropetrovskin alueella, Samarajoen alajuoksun varrella. Ukrainan tilastokeskus arvioi kaupungin väkiluvuksi 70 787 (2013).
Vanha puukirkko (1700-luku).
Luostari Samarissa.
Aiheesta muualla

Kuvia tai muita tiedostoja aiheesta Samar (Ukraina) Wikimedia Commonsissa
Sarah Martin

| Sarah Martin> Henkilötiedot |
| --- | --- |
Syntynyt: 12. helmikuuta 1974 (ikä 50)
Ammatti:  muusikko
Muusikko
Aktiivisena:  1996–
Tyylilajit:  kamaripop
Soittimet:  viulu laulu
Yhtyeet:  Belle & Sebastian
  [ Muokkaa Wikidatassa ] [ ohje ]  
Sarah Martin (s. 12. helmikuuta 1974 Blackburn, Englanti) on skotlantilainen muusikko. Hän on Belle & Sebastian -yhtyeen viulisti-laulaja. Martin on soittanut Belle & Sebastian -kokoonpanossa vuonna 1996 julkaistusta If You're Feeling Sinister -albumista lähtien. Hän on soittanut yhtyeen seitsemällä albumilla vuosina 1996–2006.